kalixlouiis/myanmar-wikipedia-corpus huggingface dataset:
ဓမ္မသတ်တွင် လမ်ပန် (Lampang) နှင့် ပတ္တရားမြို့ တို့တွင် ပိုမိုသေးငယ်သော ဒေသဆိုင်ရာ ကျောင်းဝင်းများလည်း ရှိသည်။
ချူလာလောင်ကွန်းတက္ကသိုလ် (ပါဠိ: စုဠာလင်္ကရဏ; အင်္ဂလိပ်: Chulalongkorn University) သည် အာရှဒေသတွင်း ထိပ်တန်းတက္ကသိုလ်တစ်ခုအဖြစ် ရပ်တည်လျက်ရှိသော ထိုင်းနိုင်ငံ၏ ရှေးအကျဆုံးနှင့် ခေတ်သစ်ပညာရေးစနစ်တွင် ပထမဆုံး အဆင့်မြင့်ပညာ စတင်ဆည်းပူးရာနေရာဖြစ်သည်။
ထိုင်းနိုင်ငံ ဘန်ကောက်မြို့တော်၌ တည်ရှိပြီး "ချူလာ" ဟု အတိုကောက်ခေါ်ဝေါ်ကြသော ဤတက္ကသိုလ်ကြီးကို ၁၉၁၇ ခုနှစ်တွင် ထိုင်းနိုင်ငံ၏ ဆဋ္ဌမမြောက် ရာမဘုရင် ဝဇိရာဝုဓက တည်ထောင်ခဲ့သည်။
၄၅၆ ဧက ကျယ်ဝန်းသော ဤတက္ကသိုလ်တွင် မြက်ခင်းစိမ်းများ၊ မိုးမခပင်ကြီးများ၊ ရှေးဟောင်းအဆောက်အအုံများနှင့် ခေတ်မီအဆောက်အအုံများလည်း တည်ရှိသည်။
သမိုင်းကြောင်း ထိုင်းနိုင်ငံ၏ ဆဋ္ဌမမြောက် ရာမဘုရင် ဝဇိရာဝုဓသည် ၎င်း၏ခမည်းတော်ဖြစ်သော ပဉ္စမြောက် ရာမဘုရင် စုဠာလင်္ကရဏ (ချူလာလောင်ကွန်း) ကို ရည်ရွယ်၍ ချူလာလောင်ကွန်းတက္ကသိုလ်ကို တည်ထောင်ခဲ့ခြင်းဖြစ်သည်။
၁၉၀၂ ခုနှစ်တွင် ပဉ္စမြောက် ရာမဘုရင် စုဠာလင်္ကရဏသည် နန်းတော်၌ တော်ဝင်လူငယ်သင်တန်းကျောင်း (Civil Service Training School) ကို တည်ထောင်ခဲ့ရာ ၎င်းသည် ထိုင်းနိုင်ငံ၏ အဆင့်မြင့်ပညာရေးစီမံကိန်း၏ အစအဦးပင်ဖြစ်သည်။
၁၉ ရာစုတွင် ထိုင်းနိုင်ငံ၏ ဗျူရိုကရေစီစနစ် ပြောင်းလဲရန် လိုအပ်လာပြီး ပဒေသရာဇ်စနစ်မှ ခေတ်မီနိုင်ငံအဖြစ် တည်ထောင်လိုသော ဆန္ဒများကြောင့် ဘုရင်စုဠာလင်္ကရဏသည် ဝန်ထမ်းလေ့ကျင့်ရေးကျောင်း (The Civil Service College) ကို တည်ထောင်၍ တော်ဝင်နန်းတော်တွင် တာဝန်ထမ်းဆောင်မည့် လူငယ်များကို မွေးထုတ်ပေးခဲ့သည်။
ဤစီမံကိန်း ကြီးထွားလာပြီးနောက် ဘုရင်ဝဇီရာဝုဓလက်ထက်တွင် ဝန်ထမ်းလေ့ကျင့်ရေးကျောင်းကို ဘုရင်စုဠာလင်္ကရဏ ဝန်ထမ်းကောလိပ် (Civil Service College of King Chulalongkorn - CSCKC) ဟု အမည်ပြောင်းလဲခဲ့သည်။
ရော့ခ်ကဖဲလား ဖောင်ဒေးရှင်း၏ အကူအညီဖြင့် ပညာရေးစနစ် ဖွံ့ဖြိုးတိုးတက်အောင် လုပ်ဆောင်ခဲ့ပြီး ခေတ်နှင့်လျော်ညီသော သင်ရိုးညွှန်းတမ်းများကို ချမှတ်နိုင်ခဲ့သည်။
ဖခင်ဘုရင်ကြီး စုဠာလင်္ကရဏ နတ်ရွာစံပြီးနောက် သားတော် ဝဇီရာဝုဓ နန်းတက်သောအခါ ၁၉၁၇ ခုနှစ်တွင် စုဠာလင်္ကရဏ ဝန်ထမ်းကောလိပ်ကို စုဠာလင်္ကရဏတက္ကသိုလ် (Chulalongkorn University) ဟု အမည်ပြောင်းလဲကြောင်း ကြေညာခဲ့သည်။
ယခင်ကထက် ပိုမိုကောင်းမွန်သော ပညာရေးစနစ် ဖြစ်ပေါ်စေရန် လူတန်းစားမရွေး ခေတ်ပညာများကို သင်ယူနိုင်အောင် စီစဉ်ခဲ့သည်။
ထိုင်းနိုင်ငံ ဘန်ကောက်မြို့ရှိ ခေတ်ပညာသင်ကြားနေသော ကျောင်းများကို စုစည်းခဲ့ပြီး ဘုရင် ဝဇိရာဝုဓ ကိုယ်တိုင် ၎င်း၏ ကိုယ်ပိုင်ငွေများကို စိုက်ထုတ်ကာ တက္ကသိုလ်အဖြစ် တည်ထောင်ခဲ့ခြင်းဖြစ်သည်။
၁၉၄၃ ခုနှစ်တွင် ဗိုလ်ချုပ် ပိုင်ဘွန်းက ဆေးပညာ၊ သွားဘက်ဆိုင်ရာ၊ ဆေးဝါးပညာနှင့် တိရစ္ဆာန်ဆေးသိပ္ပံ မဟာဌာနများကို ခွဲထုတ်၍ စုဠာလင်္ကရဏ ဆေးသိပ္ပံ တက္ကသိုလ်ဟု အမည်ပေးခဲ့သော်လည်း ယခုအခါ မဟီဒေါလ်တက္ကသိုလ်ဟူ၍ သီးခြားတက္ကသိုလ်တစ်ခု ဖြစ်လာခဲ့သည်။
နောက်ပိုင်းတွင် ချူလာလောင်ကွန်းတက္ကသိုလ်၌ ဆေးပညာရပ်များကို ပြန်လည်သင်ကြားပေးခဲ့သည်။
ချူလာလောင်ကွန်းတက္ကသိုလ်မှ ဘွဲ့ရရှိသူများကို ထိုင်းဘုရင်ကိုယ်တိုင် ဘွဲ့လက်မှတ်ပေးအပ်ချီးမြှင့်သော အစဉ်အလာကို သတ္တမမြောက် ရာမဘုရင် ပြဇာဓိပက လက်ထက်၌ စတင်ခဲ့သည်။
တက္ကသိုလ်နယ်မြေ စုဠာလင်္ကရဏ တက္ကသိုလ်၏ တက္ကသိုလ်နယ်မြေအားလုံးသည် ဘန်ကောက်မြို့တော်တွင် ရှိသည်။
အဆောက်အအုံများသည် ၁၉-ရာစုလက်ရာများသာမက ဘုရင့်တက္ကသိုလ်ဖြစ်သည့်အားလျှော်စွာ ခမ်းနားထည်ဝါသော အဆောက်အအုံများသာမက ခေတ်သစ်ဗိသုကာပညာရှင်များ၏ လက်ရာများစွာရှိပါသည်။
ဌာနများ ၁၉၁၇-ခုနှစ်တွင် ဝိဇ္ဇာသိပ္ပံမဟာဌာန (Arts and Sciences)၊ ပြည်သူ့စီမံခန့်ခွဲရေးမဟာဌာန (Public Administration)၊ အင်ဂျင်နီယာမဟာဌာန (Engineering)နှင့် ဆေးသိပ္ပံမဟာဌာန (Medicine) စသည့် မဟာဌာန လေးခုသာရှိခဲ့ပေမဲ့ ယခုအခါ ပညာရပ်ဆိုင်ရာ မဟာဌာနပေါင်း (၁၉)ခု၊ စိုက်ပျိုးရေးကျောင်း တစ်ကျောင်း၊ ကောလိပ် (၃)ခု၊ အင်စတီကျု (၁၀)ခုနှင့် ဆရာအတတ်သင်ကျောင်း တစ်ကျောင်း ရှိပါသည်။
ကျောင်းဝင်ခွင့် စုဠာလင်္ကရဏ တက္ကသိုလ်သည် ထိုင်းနိုင်ငံ၏ ထိပ်တန်း တက္ကသိုလ်တစ်ခု ဖြစ်သည်။
အထက်ကျောင်းများမှာ Top Ten ဝင်သူများကိုသာ စုဠာလင်္ကရဏ တက္ကသိုလ်က ရွေးချယ် လက်ခံလေ့ရှိသည်။
ကျောင်းသားများအတွက် ကျောင်းဝင်ခွင့်ပုံစံကို အုပ်စု ၂ ခု ခွဲထားသည်။
ထိုင်းနိုင်ငံ မြောက်ပိုင်း ပြည်နယ်များမှ ကျောင်းသားများအုပ်စုနှင့် ထိုင်းနိုင်ငံ၏ အခြားနေရာများ အုပ်စုတို့ ဖြစ်သည်။
ထိုင်းနိုင်ငံမြောက်ပိုင်းပြည်နယ်များသည် ဖွံ့ဖြိုးမှုအားနည်းသောကြောင့် မြောက်ပိုင်းသားများအတွက် ဝင်ခွင့်ပုံစံ၊ အခြားနေရာများမှ ကျောင်းသားများဝင်ခွင့်ပုံစံဟူ၍ ခွဲခြားထားခြင်းဖြစ်သည်။
ထိုသို့ ခွဲခြားထားသောကြောင့် ဖွံ့ဖြိုးမှုအတိုင်းအတာ ညီမျှသွားစေသည်ဟု ယုံကြည်ထားကြသည်။
ဝတ်စုံ စုဠာလင်္ကရဏ တက္ကသိုလ်မှာ တက်ရောက်ပညာသင်ကြားရတဲ့ ကျောင်းသားများအနေနဲ့ ဆင်တူယူနီဖောင်းများကို ဝတ်ဆင်ရလေ့ရှိပြီး ကျောင်းသား၊ ကျောင်းသူများကလည်း ဂုဏ်ယူစွာနဲ့ ဝတ်ဆင်ကြတာပါ။
ထိုင်းနိုင်ငံမှ ကျောင်းသားများအနေနဲ့ အကျီအဖြူရောင်၊ ဘောင်းဘီရှည် နက်ပြာရောင်ကို ဝတ်ဆင်ရပြီး ကျောင်းသူများအနေနဲ့ အကျီအဖြူရောင်၊ စကတ်အရှည် နက်ပြာရောင်ကို ဝတ်ဆင်ရပါတယ်။
စကတ်အနေအထားတိုခဲ့ပါက ပြစ်ဒဏ်ခံရလေ့ရှိပါတယ်။
အားကစားပြုလုပ်ချိန်များ၊ လက်တွေ့ကွင်းဆင်းရတဲ့ စာသင်ချိန်များမှာတော့ တီရှပ်အဖြူရောင်ကို ဝတ်ဆင်ခွင့်ပေးထားပါတယ်။
နိုင်ငံတကာမှ ကျောင်းသား ကျောင်းသူများအတွက်လည်း ယူနီဖောင်းဝတ်ဆင်ရမှု မရှိပေမဲ့ ဝတ်စားဆင်ယင်မှုနဲ့ ပတ်သက်လို့ ကန့်သတ်ချက်တွေကို ထားရှိထားပါတယ်။
ပညာသင်ဆု စုဠာလင်္ကရဏ တက္ကသိုလ်မှာ တက်ရောက်ပညာသင်ကြားလိုတဲ့ ကျောင်းသားများအနေနဲ့ ပညာတော်သင်ဆုများစွာကို လျှောက်ထားနိုင်ကြပါတယ်။
ထူးခြားချက်အနေနဲ့ အာစီယံနိုင်ငံများမှ ကျောင်းသားများအတွက် ပညာတော်ဆုများစွာရှိသလို ဥရောပနိုင်ငံများမှ ကျောင်းသားများအတွက် ပညာတော်သင်ဆုအစီအစဉ်များလည်းရှိပါတယ်။
မြန်မာနိုင်ငံမှ ကျောင်းသားများအတွက် ဘာသာရပ် အသီးသီးမှ နိုင်ငံတကာဖွံ့ဖြိုးမှု လေ့လာရေး မဟာဘွဲ့သင်တန်းကို ဂျာမနီနိုင်ငံမှ ဟိန်းနရစ်ချ်ဘော ဖောင်ဒေးရှင်းရဲ့ ပညာတော်သင်ဆု ထောက်ပံ့ပေးမှုအဖြစ် နှစ်စဉ်ပေးအပ်နေမှုများလည်း ရှိတဲ့အတွက် မြန်မာကျောင်းသားများအနေနဲ့ စုဠာလင်္ကရဏ တက္ကသိုလ် ပညာတော်သင်ဆုများကို လျှောက်ထားနိုင်ဖို့ အခွင့်အရေးများလည်းရှိနေပါတယ်။
စုဠာလင်္ကရဏ တက္ကသိုလ်မှာ ဘာသာရပ်တွေကို ထိုင်းဘာသာနဲ့ အဓိက သင်ကြား နေသော်လည်း တချို့ ဘာသာရပ်များကိုတော့ အင်္ဂလိပ်ဘာသာတွေနဲ့ သင်ကြားပါတယ်။
အင်္ဂလိပ်ဘာသာဖြင့် သင်ကြားတဲ့ ပရိုဂရမ်ကို သင်ကြားလိုတဲ့ ကျောင်းသားများအနေနဲ့ IELTS ရမှတ် ၅ ကျော်ဖို့လည်းလိုအပ် ပါတယ်။
ကျောင်းလခအနေနဲ့ သင်ယူတဲ့ ဘာသာရပ်အလိုက် အနည်းငယ်ကွဲပြားမှုတွေရှိသော်လည်း အချိန်ပြည့်သင်တန်းကို တက်ရောက်မဲ့ ဘွဲ့ကြိုကျောင်းသားများအတွက် စီမစ်စတာ (Semester) တစ်ခုလျှင် ဝိဇ္ဇာသိပ္ပံ၊ ဥပဒေ၊ စီးပွားရေး၊ နိုင်ငံရေးသိပ္ပံအစရှိသော ဘာသာရပ်များအတွက် ထိုင်းဘတ် ၁သောင်း ၄ထောင်ခန့်၊ ဆေးသိပ္ပံအပါအဝင် အင်ဂျင်နီယာ ဘာသာရပ်များအတွက် ထိုင်းဘတ် ၁သောင်း ၈ထောင်ခန့်၊ နိ်ုင်ငံတကာကျောင်းသားများအတွက်ကတော့ ဝိဇ္ဇာသိပ္ပံ၊ ဥပဒေ၊ စီးပွားရေး၊ နိုင်ငံရေးသိပ္ပံ အစရှိသော ဘာသာရပ်များ အတွက်ထိုင်းဘတ် ၅သောင်း ၉ထောင်ခန့်၊ ဆေးသိပ္ပံအပါအဝင် အင်ဂျင်နီယာ ဘာသာရပ်များ အတွက် ထိုင်းဘတ် ၆သောင်း ၂ထောင်ခန့် ကုန်ကျမှာပါ။
ထူးခြားထင်ရှားသူများ စုဠာလင်္ကရဏ တက္ကသိုလ်မှ ဂုဏ်ထူးဆောင်ဘွဲ့ ပေးအပ်ခြင်းများ ရှိခဲ့ပြီး၊ အမေရိကန် သမ္မတ နှစ်ဦးဖြစ်သော လင်ဒန် ဂျွန်ဆင်နှင့် ဘီလ် ကလင်တန်တို့အား ဂုဏ်ထူးဆောင်ဘွဲ့ ပေးအပ်ခဲ့သလို နိုဘယ်ငြိမ်းချမ်းဆုရှင် နယ်လ်ဆင် မင်ဒဲလား ကိုလည်း ဂုဏ်ထူးဆောင်ဘွဲ့ ပေးအပ်ခဲ့ပါသည်။
စုဠာလင်္ကရဏ တက္ကသိုလ်ကျောင်းသားဟောင်းများတွင် ထင်ရှားသူများမှာ လက်ရှိ ထိုင်းနိုင်ငံဘုရင်ကြီး ဘူမိဗလ အဒူလျာဒက်၏ ခမည်းတော် မဟီတလ အတုလျေတေဇ၊ ထိုင်းနိုင်ငံမင်းသမီး မဟာ ချက်ကရီ သီရိဒုံ၊ အရှေ့တောင်အာရှ စာရေးဆရာဆု (၂) ကြိမ်ရ ဝင်း လိုင်ယိုဗာရင်၊ ထိုင်းနိုင်ငံဘောလုံးသမား အကျော်အမော် ကီယာတီဆက်၊ ထိုင်းချေဂွေဗားရားဟု တင်စားကြသော ချစ် ဖူမီဆက် စသူတို့ ပါဝင်သည်။
အဆင့်သတ်မှတ်ချက် ကမ္ဘာ့အဆင့်သတ်မှတ်ချက်များအရ (၂၀၁၄/၂၀၁၅ ခုနှစ်အတွက်) စုဠာလင်္ကရဏ တက္ကသိုလ်သည် ကမ္ဘာ့တွင် အဆင့်(၂၄၃) ရှိပြီး၊ အာရှဒေသအတွင်း အဆင့်(၅၃) ရှိသည်။
ရာဇမင်္ဂလနည်းပညာတက္ကသိုလ်သည် ထိုင်းနိုင်ငံ၏ တက္ကသိုလ်ကိုးခုပါဝင်သော တက္ကသိုလ်စနစ်ဖြစ်သည်။
ထိုင်းနိုင်ငံတွင်တည်ရှိသည် Category:ထိုင်းနိုင်ငံရှိ တက္ကသိုလ်နှင့် ကောလိပ်များ။
နဝမိန္ဒြာဓိရာဇတက္ကသိုလ်သည် ထိုင်းနိုင်ငံ၏ အဆိုးရတက္ကသိုလ်တစ်ခုဖြစ်သည်။
ရာဇဘတ် ခေါ် ရာဇပုတ္ထတက္ကသိုလ်များ (Rajabhat University; အတိုကောက်: RU) သည် ထိုင်းနိုင်ငံ၏ ဗဟိုနှင့် ဒေသအသီးသီးတွင် တည်ထောင်ခဲ့သော ဆရာအတတ်သင်ကျောင်းများမှ တိုးတက်ပြောင်းလဲလာသည့် တက္ကသိုလ်အုပ်စုဖြစ်သည်။
နောင်တွင် ဆရာအတတ်သင်ကောလိပ်များအဖြစ် ပြောင်းလဲခဲ့ပြီးနောက် ဘုရင်ဘူမိဗလအတုလျတေဇက တက္ကသိုလ်အမည်အဖြစ် "ရာဇဘတ်" ဟူသော ဘွဲ့တော်ကို ချီးမြှင့်ခဲ့ပြီး တက္ကသိုလ်၏ အမှတ်တံဆိပ်အဖြစ် ဘုရင့်တံဆိပ်တော်ကိုလည်း ပေးသနားခဲ့သည်။
လက်ရှိတွင် ထိုင်းနိုင်ငံတစ်ဝန်းတွင် ရာဇဘတ်တက္ကသိုလ် (၃၈) ခု တည်ရှိသည်။
thumb|ဥပလရာဇဓာနီတက္ကသိုလ်အဝင်ပေါက် ဥပလရာဇဓာနီတက္ကသိုလ်သည် ထိုင်းနိုင်ငံ၏ တက္ကသိုလ်တစ်ခု ဖြစ်သည်။
သာမိုဒိုင်းနမစ် ဘာသာရပ်တွင် အပူ အင်ဂျင်စက် ဆိုသည်မှာ အပူ စွမ်းအင်ကို စက်မှု စွမ်းအင် အဖြစ်သို့ ပြောင်းလဲပေးသော စနစ်တစ်ခု ဖြစ်ပြီး ထိုသို့ ပြောင်းလဲပေးခြင်းအားဖြင့် စက်မှုဆိုင်ရာ အလုပ်များကို လုပ်ဆောင်နိုင်ရန် အတွက် ဖြစ်သည်။
အိမ်သုံးဗီဒီယိုဂိမ်းစက် သို့ home console) ဆိုသည်မှာ အိမ်တွင်းသုံး ဗီဒီယိုဂိမ်းစက် အမျိုးအစား ဖြစ်သည်။
ဗီဒီယိုဂိမ်းစက် နှင့် သေးငယ်ပြီး ကိုင်ဆောင်ရလွယ်ကူသည့် လက်ကိုင်ဂိမ်းခလုတ်တို့ ပါဝင်သည်။
သမိုင်းကြောင်း အိမ်သုံးဂိမ်းစက် အဓိကထုတ်လုပ်မှု ထုတ်လုပ်သူ မျိုးဆက် ပထမ ဒုတိယ တတိယ စတုတ္ထ ပဉ္စမ ဆဋ္ဌမ သတ္တမ အဋ္ဌမ Atari -260052007800XEGS - Jaguar - - - မိုက်ခရိုဆော့ဖ် - - - - -XboxXbox 360Xbox One နစ်တန်းဒိုး - -NESSuper NESNintendo 64GameCubeWiiWii U ဆီဂါ - -SG-1000Master SystemGenesis (Mega Drive EU)Saturn Dreamcast - - ဆိုနီ - - - -PlayStationPlayStation 2PlayStation 3PlayStation 4 အရောင်းရဆုံး ဒုတိယ အရောင်းရဆုံး တတိယ အရောင်းရဆုံး။
ရန်ကုန်မြို့ ဟံသာဝတီအဝိုင်း အနီးတွင် တည်ရှိပြီး ထိုစစ်သင်္ချိုင်းတွင် ရန်ကုန်ထောင်တွင်း သေဆုံးခဲ့သောစစ်သား ၁၄ဝဝကျော်ကို ၁၉၄၇ မှစတင်ကာ မြှုပ်နှံထားသည်။
ဆက်လက်ဖတ်ရှုရန် သံဖြူဇရပ် စစ်သင်္ချိုင်း ထောက်ကြံ့ စစ်သင်္ချိုင်း ကိုးကား Category:ရန်ကုန်တိုင်းဒေသကြီး Category:စစ်သင်္ချိုင်းများ။
ရူပ ပထဝီဝင် ဆိုသည်မှာ ပထဝီဝင် ဘာသာရပ်၏ အဓိက ဘာသာရပ်ခွဲ ၂ ခု အတွင်းမှ တစ်ခု ဖြစ်သည်။
ရူပ ပထဝီဝင်မှာ သဘာဝ သိပ္ပံ ဘာသာ၏ ဘာသာရပ်ခွဲဖြစ်ပြီး သဘာဝ ပတ်ဝန်းကျင် အတွင်းမှ ဖြစ်စဉ်များ နှင့် ပုံစံများဖြစ်သော လေထု၊ ရေထု၊ ဇီဝထု နှင့် ပထဝီထု စသည်တို့ကို လေ့လာသော ဘာသာရပ်ဖြစ်သည်။
ယဉ်ကျေးမှုနှင့် လူတို့တည်ဆောက်ထားသော ပတ်ဝန်းကျင်တို့ကို လေ့လာသော ဘာသာရပ်ဖြစ်သည့် လူမှုရေး ပထဝီဝင် နှင့် ဆန့်ကျင်ဘက် ဖြစ်သည်။
အသည်းကွဲခြင်းသည် စိတ်ပိုင်းဆိုင်ရာ ခံစားရခြင်း တစ်မျိုးဖြစ်သည်။
များသောအားဖြင့် ချစ်ဦးသူနှင့် ကွေကွင်းရခြင်းကြောင့် ဖြစ်တတ်ပေသည်။
ထို့ပြင် မိမိချစ်ခင်မြတ်နိုးရသူများနှင့် အကြောင်းအမျိုးမျိုးကြောင့် ကွဲကွာကြရသောအခါ အသည်းကွဲဝေဒနာကို ခံစားကြရလေ့ရှိသည်။
, Johnson, R. Skip. အသည်းကွဲဝေဒနာမှာ စိတ်ပိုင်းဆိုင်ရာခံစားရခြင်းဟု ဆိုနိုင်သော်လည်း ရုပ်ပိုင်းဆိုင်ရာ အကျိုးသက်ရောက်မှုများကိုလည်း ဖြစ်ပေါ်စေကြောင်း တွေ့ရှိရသည်။
ထို့ကြောင့် အသည်းကွဲခြင်းသည် ကိုယ်စိတ်ကျန်းမာရေးကို ထိခိုက်စေနိုင်သည်ဟု တနည်းဆိုနိုင်သည်။
အသည်းကွဲခြင်းကြောင့် အလွန်အမင်း စိတ်ထိခိုက်ခံစားနေရသည့် အချိန်တွင် ရင်ညွန့်နေရာနှင့် ဝဲဘက်ရင်အုံနေရာတို့တွင် နာကျင်ခြင်း၊ အောင့်ခြင်းတို့ကို ခံစားရလေ့ရှိသည်။
အသည်းကွဲခြင်းမှာ ခန္ဓာကိုယ်တွင်းရှိ အသည်းနှလုံး အမှန်တကယ် ကွဲအက်သွားခြင်း မဟုတ်သော်လည်း နှလုံးသားအား အန္တရာယ်ဖြစ်စေနိုင်သည့် ဓာတ်သတ္တိများကို ခန္ဓာကိုယ်မှ ပိုမိုထွက်ရှိစေရန် ဦးနှောက်မှ လှုံ့ဆော်မှုကို ဖြစ်စေသည်ဟု ဆိုထားသည်။
သုတေသနရလဒ်များအရ ခန္ဓာကိုယ် ထိခိုက်သည့်အချိန်တွင် လှုပ်ရှားနေသည့် ဦးနှောက်အစိတ်အပိုင်းသည် အသည်းကွဲသည့်အချိန်တွင်လည်း လှုပ်ရှားဆောင်ရွက်နေသည်ဟုဆိုသည်။
ထို့အတွက်ကြောင့် ရင်ဘတ်အောင့်ခြင်း၊ နာကျင်ခြင်း ဝေဒနာများကို ခံစားရခြင်းဖြစ်နိုင်သည်ဟု ဆိုသည်။
အသည်းကွဲခြင်းကြောင့် လူမှုဆက်ဆံရေးနယ်ပယ်တွင် စိတ်ဖိစီးမှုများနှင့် စိတ်ဓာတ်ကျခြင်းများ ကြုံတွေ့ရနိုင်သည်။
အချို့သူများသည် အသည်းကွဲဝေဒနာကို ခဏတာမျှသာ ခံစားရလေ့ရှိပြီး ၎င်းတို့မှာ များသောအားဖြင့် ချစ်ရသူများနှင့် ကွေကွင်းရခြင်းအပေါ်တွင် အကောင်းမြင်စိတ်ဖြင့် ရှုမြင်တတ်ကြသူများ ဖြစ်ကြသည်။
သို့သော် ဤကဲ့သို့သောသူများမှာ အနည်းစုသာဖြစ်ကြပြီး ကျန်သူများမှာ စိတ်ဖိစီးမှုဒဏ်ကို ကာလတာရှည် ခံစားရလေ့ရှိသည်။
အိပ်မပျော်ဖြစ်ရခြင်းမှာလည်း အသည်းကွဲခြင်း၏ လက္ခဏာတစ်ရပ်ပင်ဖြစ်သည်။
ချစ်သူဟောင်း၏ အကြောင်းအား မကြာခဏ စဉ်းစားမိနေခြင်း၊ အတွေးနယ်ချဲ့၍ နောင်တရမိနေခြင်းများသည် အိပ်မပျော်ဖြစ်စေရသည့် အကြောင်းများဖြစ်သည်။
အသည်းကွဲခြင်းဝေဒနာကြောင့် နှလုံးရောဂါ၊ စိတ်ကျရောဂါ၊ အိပ်မပျော်သည့်ရောဂါနှင့် အခြားပြဿနာများ ကြုံတွေ့ရနိုင်သဖြင့် ကျန်းမာရေးအတွက် အရေးကြီးလှပေသည်။
အသည်းကွဲခြင်းဝေဒနာမှ လျင်မြန်စွာ သက်သာလာစေရန် သင့်တင့်သောအတွေးများကို မွေးမြူကာ ကိုယ်လက်လှုပ်ရှားအားကစားခြင်းများနှင့် ကျန်းမာရေးညီညွတ်စေသော အစာအာဟာရများကို စားသုံးသင့်ကြောင်း အကြုံပြုထားကြပေသည်။
ကိုးကား ပြင်ပလင့်ခ်များ Category:အချစ် Category:စိတ်ခံစားမှုများ။
နေရာများ မန္တလေးမြို့ မန္တလေးတိုင်းဒေသကြီး မန္တလေးတောင် မန္တလေးအပြည်ပြည်ဆိုင်ရာလေဆိပ် မန္တလေးချမ်းမြသာစည်လေဆိပ် ကျောင်းများ မန္တလေးဆေးတက္ကသိုလ် မန္တလေးပန်တျာကျောင်း မန္တလေးတက္ကသိုလ် အခြားအဓိပ္ပာယ်များ မန္တလေး (ကဗျာ) - ရတ်ဒ်ယတ် ကစ်ပလင်၏ ကဗျာ မန္တလေးဘေး - အမေရိကန်ပြည်ထောင်စု နီဗားဒါးပြည်နယ် လပ်ဗီးဂပ်စ်မြို့ရှိ ဟော်တယ်နှင့် ကာစီနို။
ပဋိသန္ဓိ (ထီ) [ပတိ+သံ+ဓာ+ဣ] (၁) ပဋိသန္ဓေ၊ ဘဝတစ်ပါး-အခြားမဲ့ဘဝကို ပစ္စုပ္ပန်ဘဝ နှင့် ဆက်စပ်ခြင်း၊ ရှေ့ နောက်ဘဝအထူးကို တစ်စပ်တည်းကဲ့သို့ ဆက်စပ်ခြင်း။
(က) ပဋိသန္ဓေစိတ်။
(ခ) ပဋိသန္ဓေကိစ္စ။
(ဂ) ပဋိသန္ဓေဌာန။
(၂) ပဋိသန္ဓေအခါ၊ ဘဝ တစ်ပါး- အခြားမဲ့ဘဝ-ကို ပစ္စုပ္ပန်ဘဝနှင့် ဆက်စပ်ရာ အခါ၊ ရှေ့ နောက်ဘဝအထူးကို တစ်စပ်တည်းကဲ့သို့ ဆက်စပ်ရာအခါ။
တိပိဋကအဘိဓာန် အတွဲ-၁၄ အပိုင်း(၁) ပဋိသန္ဓေဟူသည် (၁) တစ်ခုသော ဘဝ၌ ရှေးဦးအစ ပဌမ ဖြစ်သော ရုပ်, နာမ်ခန္ဓာသည် အတိတ်ဘဝကို ပစ္စုပ္ပန်ဘဝနှင့် ဆက်စပ်ခြင်းသဘော ရှိသောကြောင့် တစ်နည်း... အတိတ်ဘဝနှင့် ပစ္စုပ္ပန်ဘဝကို တစ်စပ်တည်းကဲ့သို့ ဆက်စပ်ခြင်းသဘောရှိသောကြောင့် ပဋိသန္ဓေ မည်၏။
ပဋိသန္ဓေ အမျိုးအစားများ ယင်းပဋိသန္ဓေသည် အသညသတ် ဗြဟ္မာတို့၏ ရုပ်ပဋိသန္ဓေနှင့်တကွ ကာမာဝစရပဋိသန္ဓေ ၁၀-ပါး၊ ရူပါဝစရပဋိသန္ဓေ ၅-ပါး၊ အရူပါဝစရပဋိသန္ဓေ ၄-ပါးအားဖြင့် ၂၀-အပြားရှိသည် (အဘိ၊ဋ္ဌ၊၂၊၁၄၈။
ဝိသုဒ္ဓိ၊၂၊၁၈၀)။
အကျဉ်းချုပ်အားဖြင့်ကား ရုပ် ခန္ဓာတစ်ပါးတည်းသာရှိသော ဧကဝေါကာရ ပဋိသန္ဓေ၊ နာမ်ခန္ဓာ ၄-ပါးသာရှိသော စတုဝေါကာရပဋိသန္ဓေ၊ ရုပ်, နာမ်ခန္ဓာ ၅-ပါးရှိသော ပဉ္စဝေါကာရပဋိသန္ဓေဟူ၍ ၃-မျိုးဖြစ်သည်။
တစ်နည်း-အပါယ်ပဋိသန္ဓေ, ကာမ သုဂတိပဋိသန္ဓေ, ရူပါဝစရပဋိသန္ဓေ, အရူပါဝစရပဋိသန္ဓေဟူ၍ ၄-မျိုးဖြစ်သည်(သင်္ဂဟ၊၇၅)။
ပဋိသန္ဓေကို ဖြစ်စေသော ကံများ ဥဒ္ဓစ္စစေတနာကြဉ်သော အကုသိုလ် စေတနာ ၁၁-ခုကြောင့် အပါယ် ၄-ဘုံ၌ အကုသလဝိပါက်သန္တီရဏစိတ်ဖြင့် ပဋိသန္ဓေ နေရသည်၊ ယင်းကို အပါယ်ပဋိသန္ဓေဟု ခေါ်သည်။
ကာမာဝစရကုသိုလ်စေတနာ ၈-ခုကြောင့် ကာမသုဂတိ ၇-ဘုံ၌ ကုသလဝိပါက် ဥပေက္ခာသန္တီရဏစိတ် ၁-ခု၊ မဟာ ဝိပါက်စိတ် ၈-ခုတို့တွင် တစ်ခုခုဖြင့် ပဋိသန္ဓေ နေရသည်၊ ယင်းကို ... ကာမသုဂတိ ပဋိသန္ဓေဟု ခေါ်သည်။
ရူပါဝစရကုသိုလ် စေတနာ ၅-ခုကြောင့် အသညတ်မှ တစ်ပါးသော ရူပ ၁၅-ဘုံ၌ ကမ္မဇရုပ်နှင့်တကွ ရူပါဝစရဝိပါက်စိတ် ၅-ခုတို့ဖြင့်လည်းကောင်း, နာမ်ခန္ဓာ၌ တပ်မက်မှုကင်းသည် ရူပါဝစရပဉ္စမဈာန် ကုသိုလ်စေတနာကြောင့် အသညသတ်ဘုံ၌ ဇီဝိတနဝကကမ္မဇရုပ် ဟု ဖြင့်လည်းကောင်း ပဋိသန္ဓေ နေရသည်၊ ယင်းကို ရူပါဝစရပဋိသန္ဓေဟု ခေါ်သည်။
အရူပါဝစရကုသိုလ်စေတနာ ၄-ခုကြောင့် အရူပ ၄-ဘုံ၌ အရူပါဝစရဝိပါက်စိတ် ၄-ခုဖြင့် ပဋိသန္ဓေနေရသည်၊ ယင်းကို အရူပါဝစရပဋိသန္ဓေဟု ခေါ်သည် (အဘိ၊ဋ္ဌ၊၂၊၁၄၈။
ဝိသုဒ္ဓိ၊၂၊၁၈၀။
သင်္ဂဟ၊၇၅-၆)။
ပဋိသန္ဓေစိတ်၏ အာရုံ ပဋိသန္ဓေစိတ်၏ အာရုံသည် ကံ, ကမ္မနိမိတ်, ဂတိနိမိတ်ဟု ၃-မျိုးရှိသည်။
ယင်းတို့တွင် ဖြစ်စေသည် ပစ္စုပ္ပန်ပဋိသန္ဓေအကျိုးကို အတိတ် ကုသိုလ်, အကုသိုလ်စေတနာသည် ကံအာရုံမည်၏။
ယင်းကံအာရုံကို အခြားမဲ့ လွန်ခဲ့ပြီးဘဝ သေခါနီးအခါ မနောဒွါရိက ဇောတို့က ယူပေးရသည်။
ပဋိသန္ဓေကျိုးကို ပေးမည် ကုသိုလ်, အကုသိုလ်ကံကို ပြုလုပ် မရဏာသန္နဇောက စဉ်အခါ၌ တွေ့ကြုံရသော အာရုံများကို ကမ္မနိမိတ်ဟု ခေါ်သည်၊ ယင်းကမ္မနိမိတ်၌ အာရုံ ၆-ပါးလုံး ပါဝင်နိုင်သည်။
ပဉ္စာရုံ ကမ္မနိမိတ်ကို ဆဒွါရိကမရဏာသန္နဇောက ယူပေး၍ ဓမ္မာရုံကမ္မနိမိတ်ကို မနောဒွါရိက ယူပေးရသည်၊ ယင်း၏ ၂-မျိုးလုံး ပစ္စုပ္ပန်, အတိတ် ထိုက်သလို ဖြစ်နိုင်သည်။
လားရောက်ရမည့် ဘုံဘဝ၌ တွေ့ကြုံရမည် အာရုံများသည် ဂတိနိမိတ် မည်၏၊ ယင်းသည် ပစ္စုပ္ပန်ရူပါရုံသာဖြစ်၍ မနောဒွါရိက မရဏာသန္နဇောက ယူပေးရသည်။
ပဋိသန္ဓေ၏ အာရုံ (၆)ပါးနှင့် အတိတ်, ပစ္စုပ္ပန်ကာလ ကာမာဝစရပဋိသန္ဓေ၏ အာရုံသည် ပဉ္စာရုံကမ္မနိမိတ်ဖြစ်လျှင် ဆဒွါရိကဇောက ယူပေး၍ ပစ္စုပ္ပန်, အတိတ်ထိုက်သလို ဖြစ်နိုင်သည်။
ဓမ္မာရုံ ကမ္မနိမိတ်နှင့် ကံအာရုံ ဖြစ်လျှင် မနောဒွါရိကဇောက ယူပေး၍ အတိတ်သာလျှင် ဖြစ်သည်။
ဂတိနိမိတ်ဖြစ်လျှင်ကား မနောဒွါရိကဇောက ယူပေးအပ်သည် ပစ္စုပ္ပန်ရူပါရုံသာ ဖြစ်သည်။
ရူပါဝစရပဋိသန္ဓေ၏ အာရုံသည် မနောဒွါရိကဇောက ယူပေးအပ်သည် ပညတ်ကမ္မနိမိတ် အာရုံသာလျှင် ဖြစ်သည်။
ပဌမနှင့် တတိယ အရူပါဝစရပဋိသန္ဓေ၏ အာရုံသည် မနောဒွါရိကဇောက ယူပေးအပ်သည် ပညတ် ကမ္မနိမိတ်ဖြစ်၍ ဒုတိယနှင့် စတုတ္ထ အရူပါဝစရပဋိသန္ဓေ၏ အာရုံသည် မနောဒွါရိကဇောက ယူပေးအပ်သည့် အတိတ်ဓမ္မာရုံ ကမ္မနိမိတ်ဖြစ်သည် (အဘိ၊ဋ္ဌ၊၂၊၁၄၈-၁၅၂။
ဝိသုဒ္ဓိ၊၂၊၁၈၁-၁၈၄။
ဝိဘာဝိနီ၊၁၃၀-၁)။
ပဋိသန္ဓေ ဟူ၍ ၄-မျိုး တစ်နည်း-ပဋိသန္ဓေသည် ရုပ်, နာမ်ခန္ဓာ အဖို့အစုဟူသော “ယောနိ”အားဖြင့် အဏ္ဍဇ ပဋိသန္ဓေ, ဇလာဗုဇပဋိသန္ဓေ, သံသေဒဇပဋိသန္ဓေ, ဩပပါတိက (ဥပပါတ်) ပဋိသန္ဓေ ဟူ၍ ၄-မျိုး ရှိသည်။
ယင်းတို့တွင် ကြက် ငှက်စသော ဥ၌ ဖြစ်သော ပဋိသန္ဓေသည် အဏ္ဍဇပဋိသန္ဓေမည်၏၊ လူနွားကျွဲ ဆင်မြင်း မိခင်၏ သားအိမ်၌ ဖြစ်သော ပဋိသန္ဓေသည် ဇလာဗုဇပဋိသန္ဓေမည်၏၊ ကြာတိုက်, သစ်ခေါင်း, သားပုပ်ငါးပုပ် စသော အညှိ၌ ဖြစ်သော ပဋိသန္ဓေသည် သံသေဒဇပဋိသန္ဓေမည်၏။
ဘဝဟောင်းမှ ဘဝသစ်သို့ ကျရောက်လာသကဲ့သို့ ခန္ဓာကိုယ် အထင်အရှား ဘွားကနဲ ဖြစ်ပေါ်လာသော ပဋိသန္ဓေသည် ဩပပါတိကပဋိသန္ဓေ မည်၏(မ၊၁၊၁၀၅)။
ပဋိသန္ဓေ ၄-မျိုးကို ဂတိ ၅-ပါးဖြင့် ဝေဖန်ခြင်း ယင်းပဋိသန္ဓေ ၄-မျိုးကို သတ္တဝါတို့ လားရောက်အပ်သည် ဂတိ ၅-ပါးဖြင့် ဝေဖန်လျှင် ဘုမ္မစိုးနတ်မှတစ်ပါးသော နတ်, ဗြဟ္မာတို့၏ ဒေဝဂတိ, နိဇ္ဈာမတဏှိကပြိတ္တာတို့၏ ပေတဂတိနှင့် ငရဲ သားတို့၏ နိရယဂတိ၌ ဩပပါတိက ပဋိသန္ဓေ ၁-မျိုးကိုသာ ရနိုင်သည်။
ဘုမ္မစိုး နတ်, လူ, တိရစ္ဆာန်တို့၏ ဒေဝ, မနုဿ, တိရစ္ဆာနဂတိနှင့် နိဇ္ဈာမတဏှိကမှ တစ်ပါးသော ပြိတ္တာတို့၏ ပေတဂတိ၌ ပဋိသန္ဓေ ၄-မျိုးလုံး ရနိုင်သည် (မ၊ဋ္ဌ၊၁၊၃၄၁။
အဘိ၊ဋ္ဌ၊၂၊၁၅၃။
ပရမတ္ထသရူပ၊၁၊၂၂၇။
ဂဗ္ဘသေယျက သတ္တဝါတို့ ပဋိသန္ဓေနေခြင်း အကြောင်းသုံးပါး အမိဝမ်း၌ ကိန်းသူ “ဂဗ္ဘသေယျက သတ္တဝါတို့ ပဋိသန္ဓေနေရာ၌ (၁) မိဖနှစ်ပါးတို့ ပေါင်းဖေါ်ခြင်း၊ (၂) အမိ၏ ဥတုလာ ပြီးစ အချိန်ဖြစ်ခြင်း၊ (၃) သားဖြစ်မည်သူ၏ ရှေးရှူအနီးအပါး၌ တည်နေခြင်းဟူသော အကြောင်း ၃-ပါး ညီညွတ်ပြည်စုံရသည်၊ အကြောင်း ၃-ပါးတို့တွင် တစ်ပါးပါး ချွတ်ယွင်းလျှင် ပဋိသန္ဓေမတည်နိုင်ချေ (မ၊၁၊၃၃၂)။
မိဖနှစ်ပါး ပေါင်းဖေါ်ခြင်းဟူရာ၌ ပေါင်းဖေါ်ဆဲခဏ၌သာ ပဋိသန္ဓေတည်နိုင်သည် မဟုတ်၊ ပေါင်းဖေါပြီးနောက် ၇-ရက် ကြာမြင့်သည်တိုင်အောင် ပဋိသန္ဓေ တည်နိုင်သည် (မ၊ဋ္ဌ၊၂၊၂၁၀။
သာရတ္ထ၊၂၊၁၁။
ဝိမတိ၊၁၊၁၀၁။
အံ၊ဋီ၊၂၊၁၄၈)။
တစ်နည်း–၁၅-ရက်ကြာမြင့်သည် ကာလ တိုင်အောင် ပဋိသန္ဓေတည်နိုင်ပေသည် (ဝိမတိ၊၁၊၁၀၁)။
အကြောင်းတရားကြောင့် အကျိုးတရားဖြစ်ပုံဥပမာများ ပဋိသန္ဓေသည် ရှေးအတိတ် ဘဝမှ ပစ္စုပ္ပန်ဘဝသို့ ပြောင်းရွှေ့လာသည် မဟုတ်၊ ရှေးအတိတ်ဘဝရှိ ကံ, သင်္ခါရ, တဏှာ, အာရုံစသော အကြောင်းနှင့် ကင်း၍ ဖြစ်သည်လည်း မဟုတ်ပေ၊ ယင်းသို့ ဖြစ်ခြင်းကို ပဲ့တင်သံ, ဆီးမီးလျှံ, တံဆိပ်ရာ, မျက်နှာရိပ်စသော အကျိုးတို့၏ မူလအသံ, ဆီမီးလျှံ တံဆိပ်တုံး၊ မျက်နှာစသော အကြောင်းနှင့် ကင်း၍ မဖြစ်ပုံကို နှိင်းယှဉ် ထောက်ရှု၍ သိမှတ်ယုံကြည်ရာ၏ (အဘိ၊ဋ္ဌ၊၂၊၁၅၅။
ဝိသုဒ္ဓိ၊၂၊၁၈၇)။
မြင်နိုင်ခဲသော တရား ၄-မျိုး ပဋိသန္ဓေသည် သစ္စာ, သတ္တဝါ, ပဋိသန္ဓေ, ပဋိစ္စသမုပ္ပါဒ် ဟူသော မြင်နိုင်ခဲ၍ ဟောပြခြင်းငှါ အလွန် ခဲယဉ်းသော တရား ၄-မျိုးတွင် တစ်ပါး အပါအဝင် ဖြစ်သည်(အဘိ၊ဋ္ဌ၊၂၊၁၂၃။
ဝိသုဒ္ဓိ၊၂၊၁၅၃)။
ဆက်စပ်ဖတ်ရှုရန် ဇာတိလည်း ကြည့်။
ကိုးကား ပြင်ပလင့်ခ်များ ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
"အမေ့အိမ်" သီချင်းသည် ၁၉၈၈ ဖေဖော်ဝါရီတွင် ဖြန့်ချိခဲ့သော အဆိုတော် ထူးအိမ်သင်၏ သီချင်းဖြစ်သည်။
Chee Hoo Lum, Peter Whiteman Musical Childhoods of Asia and the Pacific 161735774X - 2012 p220 "Htoo Eain Thin, a talented lyricist and singer who unfortunately died in 2004, was able to delicately weave metaphor ... “Ah May Ain [My Mother's House]” and “Yazawin Mya Ye Thadothamee [Our History as Our Bond]” are some such ballads."Win Naing Oo Tortured Voices: Personal Accounts of Burma's ... 1998 9748645134 p13 "That night I remember I sang Htoo Ein Thin's 'My Mother's House'." ကိုးကား Category:၁၉၈၈ သီချင်းများ Category:မြန်မာသီချင်းများ။
မာန်အောင်ကျွန်း () သည် မြန်မာနိုင်ငံ၊ ရခိုင်ပြည်နယ်ရှိ ကျွန်းတစ်ခုဖြစ်ပြီး ဘင်္ဂလားပင်လယ်အော်အတွင်းတွင် ရမ်းဗြဲကျွန်းနှင့် ကပ်လျက် တည်ရှိသည်။
ကျွန်း၏ အရှည်ဆုံးအလျားမှာ ဖြစ်ပြီး ဧရိယာမှာ ဖြစ်သည်။
မာန်အောင်ကျွန်းကို "စတုဗန်ကျွန်း" (Cheduba) ဟုလည်း ရှေးကခေါ်သည်။
အငူစွန်း လေးခုရှိသဖြင့် "စတုဘာ"ဟု အမည်တွင်ခဲ့သော ကျွန်းဖြစ်သည်။
Travels, p.217 ကျွန်းရှိ လူဦးရေမှာ ၁၉၈၃ ခုနှစ် စာရင်းများအရ ၆၃,၇၆၁ ဖြစ်ကာ အများစုမှာ ဗမာလူမျိုးများနှင့် ရခိုင်လူမျိုးများ ဖြစ်ကြသည်။
အဓိက အသက်မွေးဝမ်းကြောင်းမှာ လယ်စိုက်ပျိုးခြင်းနှင့် ကျွဲနွားမွေးမြူခြင်းတို့ ဖြစ်ကြသည်။
ပထဝီဝင် မာန်အောင်ကျွန်းသည် ရမ်းဗြဲကျွန်း၏ အနောက်တောင်ဘက် အကွာတွင် တည်ရှိသည်။
ကျွန်း၏မြေမျက်နှာပြင်မှာ ပြန့်ပြူးကာ အချို့နေရာများမှာ ကုန်းမြင့်များဖြစ်သည်။
ကျွန်း၏ အမြင့်ဆုံးအမှတ်မှာ ဖြစ်ပြီး ကျွန်း၏ အနောက်တောင်ဘက်ပိုင်းတွင် တည်ရှိသည်။
အခြားကြည့်ရန် မြန်မာနိုင်ငံရှိ ကျွန်းများ စာရင်း ကိုးကား ပြင်ပလင့်ခ်များ Myanmar Articles from The New York Times Category:မြန်မာနိုင်ငံရှိ ကျွန်းများ။
ရမ်းဗြဲကျွန်း () သည် မြန်မာနိုင်ငံ၊ ရခိုင်ကမ်းရိုးတန်းရှိ ကျွန်းတစ်ခုဖြစ်သည်။
ဧရိယာ အကျယ်အဝန်းမှာ ခန့်ဖြစ်ကာ လူဦးရေအများဆုံး နေထိုင်သည့်နေရာမှာ ရမ်းဗြဲမြို့ ဖြစ်သည်။
မြန်မာနိုင်ငံတွင် ရမ်းဗြဲကျွန်းသည် အကြီးဆုံးကျွန်းဖြစ်သည်။
ရမ်း​ြဗဲကျွန်းပေါ်ရှိခရိုင်မြို့မှာ ကျေောက်​ဖြူမြို့ဖြစ်သည်။
အမည်ရင်းမြစ် ရမ်းဗြဲဟူသော အမည်နာမ ဖြစ်ပေါ်လာပုံမှာ ကဿပဘုရားရှင် လက်ထက်တော်က ရဟန္တာငါးရာနှင့် ဒေသစာရီ ကြွချီခဲ့စဉ် ပင်လယ်ပြင်၌ ဝမ်းဘဲငှက်သဏ္ဌာန် ကျွန်းကြီးကို တွေ့မြင်သော် ကောင်းကင်မှ ခေတ္တသက်ဆင်း ရပ်တန့်တော်မူပြီးနောက် နောင်အခါ ဤနေရာ၌ ဗုဒ္ဓသာသနာတော် စည်ပင် ပွင့်လင်းမည်ဟု ဗျာဒိတ်စကား မိန့်ကြားခဲ့သည်။
ရမ္မာ(မွေ့လျော်ဖွယ် ကောင်းသောအရာ)၊ ဝတီ(ပြည့်စုံခြင်း) အဓိပ္ပာယ်ဖြင့် ရမ္မာဝတီဟု ခေါ်ဆိုလာခဲ့သည်။
ရမ္မာမှ ရမ်းဖြစ်ကာ ဝတီမှ ပြည့်ကို ယူ၍ ရမ်းပြည့်ဟု ခေါ်တွင်လာရာမှ ကာလရွေ့လျောသော် ရမ်းဗြဲ ဖြစ်လာသည်ဟု ဆိုကြသည်။
ရမ်းဗြဲဒေသသုံး စကား ( Rambye Dialects) ရခိုင်ဘာသာစကားနဲ့ မြန်မာဘာသာစကားပြောဆိုကြသည် မြန်မာနိုင်ငံရှိ ကျွန်းများ စာရင်း ကိုးကား ပြင်ပလင့်ခ်များ Category:မြန်မာနိုင်ငံရှိ ကျွန်းများ ကဏ္ဍ:ရမ်းဗြဲဒေသသုံး စကား ( Rambye Dialects)။
၃၀ ဖေဖော်ဝါရီကို အချို့ ပြက္ခဒိန်များတွင် တွေ့ရသည်။
သို့သော် ၂၈ ရက်သာ ပါဝင်သော (သို့) ရက်ထပ်နှစ်တွင် ၂၉ ရက်ထိသာ ရှိသော ဂရီဂေါရီးယန်းပြက္ခဒိန်တွင် မတွေ့ရချေ။
၃၀ ရက် ဖေဖော်ဝါရီ ကို ဘယ်တော့မှ ဖြစ်ပျက်မလာနိုင်သော၊ ဘယ်တော့မှ မပြီးမြောက်နိုင်သော နာကြည်းဖွယ်ရာ နေ့ရက်ကို ရည်ညွှန်းပြီး အသုံးပြုလေ့ရှိသည်။
နေရာဒေသများ စစ်ကိုင်းတိုင်းဒေသကြီး စစ်ကိုင်းခရိုင် စစ်ကိုင်းမြို့ စစ်ကိုင်းတောင်ရိုး စစ်ကိုင်း ခံတပ် စစ်ကိုင်းပညာရေးတက္ကသိုလ် လူပုဂ္ဂိုလ်များ စစ်ကိုင်းမင်း စစ်ကိုင်းနရပတိစည်သူ စစ်ကိုင်းဦးဘိုးသင်း သမိုင်း စစ်ကိုင်းခေတ် စစ်ကိုင်းမင်းဆက်။
စင်ကာပူဒေါ်လာ (သင်္ကေတ: $ ) သည် စင်ကာပူနိုင်ငံ၏ တရားဝင်ငွေကြေးဖြစ်သည်။
ဘရူနိုင်းဒေါ်လာ သည် ၁၉၆၇ ခုနှစ်မှ စတင်အသုံးပြုခဲ့သော ဘရူနိုင်းနိုင်ငံ၏ တရားဝင်ငွေကြေးဖြစ်သည်။
အတိုကောက် သင်္ကေတ $ ဖြင့် ဖော်ပြကာ၊ တစ်ခါတစ်ရံ အခြား ဒေါ်လာငွေကြေးများနှင့် ကွဲပြားစေရန် B$ ဟူ၍လည်း အသုံးပြုသည်။
ဟောင်ကောင်ဒေါ်လာ (သင်္ကေတ: $; ကုဒ်: HKD; အခြားအတိုကောက် HK$) သည် ဟောင်ကောင်၏ ငွေကြေးဖြစ်သည်။
ဟောင်ကောင်ဒေါ်လာသည် တစ်ကမ္ဘာလုံးတွင် တစ်ဆယ့်သုံးခုမြောက် ကုန်သွယ်မှုအများဆုံးသော ငွေကြေးဖြစ်သည်။
Triennial Central Bank Survey (April 2013), Bank for International Settlements. ဟောင်ကောင်ဒေါ်လာကို ၁၀၀ စင့် အဖြစ် ပိုင်းခြားနိုင်သည်။
ဟောင်ကောင်ဒေါ်လာကို ဟောင်ကောင်နှင့် မကာအို တို့တွင် အသုံးပြုကြသည်။
ထိုင်းဘတ်ငွေ (၊ သင်္ကေတ: ฿; ကုဒ်: THB) သည် ထိုင်းနိုင်ငံ၏ ငွေကြေးဖြစ်သည်။
Society for Worldwide Interbank Financial Telecommunication (SWIFT) ၏ ၂၀၁၄ ခုနှစ် အောက်တိုဘာလ မှတ်တမ်းများအရ ထိုင်းဘတ်ငွေသည် တစ်ကမ္ဘာလုံးအတိုင်းအတာအရ တစ်ဆယ်ခုမြောက် အသုံးအများဆုံး ငွေကြေးဖြစ်သည်။
အိန္ဒိယ ရူပီးငွေ (သင်္ကေတ: ₹; အိုင်အက်စ်အိုကုဒ်: INR) (Unicode U+20B9) သည် အိန္ဒိယနိုင်ငံ၏ တရားဝင်ငွေကြေးဖြစ်သည်။
ငွေကြေးထုတ်လုပ်မှုကို အိန္ဒိယနိုင်ငံ အရန်ဘဏ်မှ ချုပ်ကိုင်ထားသည်။
ကိုးကား ပြင်ပလင့်ခ်များ A gallery of all Indian currency issues Category:အိန္ဒိယငွေကြေးများ Category:အာရှတိုက်၏ ငွေကြေးများ။
thumb|ရူပီးကို တရားဝင်ငွေကြေးအဖြစ် အသုံးပြုသော နိုင်ငံများ ရူပီး သည် အိန္ဒိယ၊ သီရိလင်္ကာ၊ နီပေါ၊ ပါကစ္စတန်၊ မောရစ်ရှ၊ ဆေးရှဲ၊ မော်လဒိုက် နှင့် အင်ဒိုနီးရှား နိုင်ငံများမှ အသုံးပြုသည့် တရားဝင်ငွေကြေးဖြစ်သည်။
ရူပီးငွေကို မြန်မာ နှင့် အာဖဂန်နစ္စတန် နိုင်ငံများတွင် ယခင်က အသုံးပြုခဲ့ဖူးသည်။
သမိုင်းများအရ mahajnapadas များမှ ၉၀၀ ဘီစီခန့်တွင် "ရူပီယာ" အမည်ဖြင့် စတင်အသုံးပြုခဲ့ကြသည်။
သင်္ကေတများ "ရူပီး" (Rupee) ကို အတိုကောက် Re. (အနည်းကိန်း)၊ Rs. (အများကိန်း)၊ နှင့် အိန္ဒိယရူပီးငွေအတွက် ₹ (အိန္ဒိယရူပီးသင်္ကေတ) ကို အသုံးပြုသည်။
ရူပီးငွေနှင့် အခြားဆင်တူသည့် ငွေကြေးအသုံးပြုသည့် နိုင်ငံများ နိုင်ငံ ငွေကြေး ISO 4217 ကုဒ် အမေရိကန်ဒေါ်လာနှင့် လဲလှယ်နိုင်မှုနှုန်းထား (၂၀၁၄ အောက်တိုဘာ ၂၇) အိန္ဒိယရူပီးငွေ INR အိန္ဒိယ ရူပီးငွေ နီပေါရူပီးငွေ NPR နီပေါ ရူပီးငွေ မော်လဒိုက်ရူဖီးယာငွေ MVR မော်လဒိုက် ရူဖီးယာငွေ အင်ဒိုနီးရှားရူပိုင်းငွေ IDR အင်ဒိုနီးရှား ရူပိုင်းငွေ ပါကစ္စတန်ရူပီးငွေ PKR ပါကစ္စတန် ရူပီးငွေ သီရိလင်္ကာရူပီးငွေ LKR သီရိလင်္ကာ ရူပီးငွေ မောရစ်ရှရူပီးငွေ MUR မောရစ်ရှ ရူပီးငွေ ဆေးရှဲရူပီးငွေ SCR ဆေးရှဲ ရူပီးငွေ ကိုးကား Category:အိန္ဒိယငွေကြေးများ Category:နီပေါငွေကြေးများ Category:အင်ဒိုနီးရှားငွေကြေးများ Category:မော်လဒိုက်ငွေကြေးများ Category:ငွေကြေးသင်္ကေတများ။
ကမ်ဝင်ရိုးမှ ဘားများကို မောင်းနှင်နေပုံအား ကွန်ပျူတာ ဖြင့် သရုပ်ဖော်ထားပုံ ကမ်ဝင်ရိုး ဆိုသည်မှာ ကမ် တပ်ဆင်ထားသော ဝင်ရိုး သို့မဟုတ် ကမ် မှ အရေးပါသော အစိတ်အပိုင်းတွင် ရှိနေသော ဝင်ရိုး ကို ခေါ်သည်။
သမိုင်းကြောင်း ကမ်များကို ဘီစီ ၃ ရာစု ဟယ်လင်ခေတ်ကပင် စတင် အသုံးပြုခဲ့ကြသည်။
Wilson, Andrew(2002): "Machines, Power and the Ancient Economy", The Journal of Roman Studies, Vol. 92, pp. 1–32 (16) ၁၂၀၆ ခုနှစ် အီရတ်နိုင်ငံ (မက်ဆိုပိုတေးမီးယား) တွင်လည်း အသုံးပြုခဲ့ဖူးသော သာဓက ရှိသည်။
အယ်လ်ဂျာဇာရီက သူ၏ ရေတင်စက်၊ ရေနာရီ တို့တွင် အသုံးပြုခဲ့ခြင်း ဖြစ်သည်။
Georges Ifrah (2001). The Universal History of Computing: From the Abacus to the Quatum Computer, p. 171, Trans. E.F. Harding, John Wiley & Sons, Inc. (See ) ထို့နောက်တွင် ဥရောပရှိ စက်ပစ္စည်းများတွင် ၁၄ ရာစု သို့မဟုတ် ထို့ထက် ပိုစောသော ခေတ်ကပင် စတင် အသုံးပြုလာခဲ့ကြသည်။
A. Lehr (1981), De Geschiedenis van het Astronomisch Kunstuurwerk, p. 227, Den Haag. (See ) အသုံးပြုခြင်း ကမ်များကို အတွင်းလောင် အင်ဂျင် များတွင် ဘားများကို မောင်းနှင်ရန် အတွက် အသုံးပြုလေ့ ရှိကြသည်။
ပစ်စတန် စနစ်၏ ကွန်ပျူတာ သရုပ်ဖော်ပုံ ပစ်စတန်များသည် တိုးဆုတ် အင်ဂျင်များ၊ တိုးဆုတ် ပန့်စက်များ၊ ဓာတ်ငွေ့ ကွန်ပရက်ဆာများ နှင့် လေဖိအားသုံး ဆလင်ဒါများ နှင့် ၎င်းတို့နှင့် စက် အလုပ်လုပ်ပုံချင်း တူသော စက်ပစ္စည်း ကိရိယာ များတွင် အသုံးပြုလေ့ ရှိကြသည်။
Venus of Laussel ကျောက်ခေတ်ဟောင်း ခေတ်နှောင်း လက်ရာ ကျောက်ခေတ်ဟောင်း ခေတ်နှောင်း ဆိုသည်မှာ ပေလီယိုလစ်သစ်ခေါ် ကျောက်ခေတ်ဟောင်း၏ နောက်ဆုံး အပိုင်းအခြား ဖြစ်ပြီး ဥရောပ၊ အာဖရိက နှင့် အာရှတို့တွင် ဖြစ်ထွန်းခဲ့သည်။
ထိုကာလကို လွန်ခဲ့သော နှစ်ပေါင်း ၅ သောင်း အတွင်းမှ လွန်ခဲ့သော နှစ်ပေါင်း တစ်သောင်း အတွင်း အချိန်ကာလဟု ကျယ်ပြန့်စွာ သတ်မှတ်ကြသည်။